Kaltinėnų kapinės

Kaltinėnų kapinės – veikiančios viešos kapinės, įsikūrusios Kaltinėnų miestelyje (Kaltinėnų sen.), Šilalės rajone. Kapinės užima 2,29 ha plotą,Šilalės rajono kapinės esantį vakariniame Kaltinėnų pakraštyje, prie kelio , nuo Kaltinėnų piliakalnio pusės. Pastatytas stendas su nurodytomis žymių asmenybių kapavietėmis.

 Kultūros vertybės 

Kapinėse, prie pagrindinio tako ant kalnelio, stovi XVIII a. pabaigoje statyta aštuonkampė medinė, liaudiškos architektūros koplyčia, 1992 m. įrašyta į į Kultūros vertybių registrą. Kiti registriniai objektai:
 Rašytojo, kultūros veikėjo Dionizo Poškos kapas: rausvo granito postamentas su keturbriauniu į viršų siaurėjančiu obelisku, su jo viršūnę užbaigiančiu metaliniu kryžiumi. D. Poška palaidotas šalia anksčiau mirusios žmonos Uršulės. 1843 m. pastatytas antkapinis paminklas, kurį finansavo kunigas Jozapatas Poškevičius (manoma, D. Poškos brolis).
 Jono Rodavičiaus (1837–1897), prelato, kovotojo už lietuvybę kapas  Radavičių kapavietėje.

 Palaidojimai 

Kaltinėnų kapinėse įrengtos dvi pokario rezistentų kapavietės. Senojoje kapinių dalyje yra 1948 m. balandžio 21 d. žuvusių Kęstučio apygardos partizanų kapas. Jį žymi antkapinis paminklas 1991 m. iš Kasbarynų miško perkeltų ir šioje vietoje palaidotų Aukuro rinktinės Marso rajono partizanų Jono Galmino–Putino, Jono Poškos–Karklo, Kęstučio ir Evaldo Stelmoko-Šilo atminimui. Naujosiose kapinėse yra 1947 m. birželio 3 d. Kareivų kaime (Kražių valsčiuje) žuvusių Žemaičių apygardos Šatrijos rinktinės partizanų kapas. 1990 m. pastatytas antkapinis paminklas iš Kaltinėnų miestelio pelkės perkeltų ir šioje vietoje palaidotų būrio vado pavaduotojo Vlado Budgino-Drąsučio, grupių vadų Juozo Reimanto-Skujo ir Zigmo Vaišvilo–Vasario, partizanų Stasio Mikniaus-Stambuolio, Jono Monstvilo-Dobilo, Mečio Montsvilo-Motiejaus, K. Šerpečio, Beniaus Vikniaus-Lakūno atminimui.Paminklai, atmintinos vietos Kaltinėnai genocid.ltRezistencijos aukų įamžinimas Kaltinėnuose  grazitumano.lt

Kiti žymių žmonių kapai:
 Marijona Stulginskienė (?–1900) – Prezidento  Aleksandro Stulginskio motina
 Vladislovas Žilius (1939–2012) – dailininkas

 Galerija 

 Šaltiniai 

 Nuorodos 

 Kaltinėnų miestelio kapinės cemety.lt
 Kaltinėnų kapinės wikimapia.org

Kategorija:Šilalės rajono kapinės
Kategorija:Kaltinėnai